Ерлан Сағадиев оқушыларды Білім күнімен құттықтады
DATE: 11:14, 02 Қыркүйек 2017 | GMT +5
TITLE: Ерлан Сағадиев оқушыларды Білім күнімен құттықтады
URL: https://kaz.inform.kz/news/erlan-sagadiev-okushylardy-bilim-kunimen-kuttyktady_a3060823/
META: DATE: 11:14, 02 Қыркүйек 2017 | GMT +5
TOTAL WORDS: 129
AUTHOR(S):
TEXT: «Құрметті ұстаздар, балалар, атааналар! Баршаңызды бүгінгі Білім мерекесі - алғашқы қоңыраумен, жаңа оқу жылының басталуымен шын жүректен құттықтаймын. Балаларымызға үздік оқушылар болып, сапалы білім, жоғары деңгейде тәлім-тәрбие алып, келешекте үлкен өмірдің барлық жолдары ашылсын! Ал ата-аналардың армандары орындалсын!», - деді салтанатты шарада сөз сөйлеген министр. Сонымен қатар ол биылғы оқу жылының ерекшелігінің бірі үлкен өзгерістердің болмауында екендігін айтты. «Ең маңызды мәселелер бойынша шешімдер былтырғы оқу жылында қабылданған болатын. Енді сол жұмыстарды одан ары жалғастыратын боламыз. Жұмыстар қиын емес, мұғалімдер дайын. Оқулықтарды жеткіздік. Біз оны күн сайын тексеріп отырмыз», - деді Ерлан Сағадиев. Айта кетейік, №80 мектепгимназия 2015-2016 оқу жылының 11 қыркүйегінде ашылған болатын. Мектеп 1 100 оқушыға арналған. Қазіргі уақытта 1 380 бала білім алуда. Білім ордасы 1 ауысыммен жұмыс істейді. Оқу жоспары мемлекеттік жалпы міндетті стандартқа сәйкес құрылған
